Fredagens første band på den store scene er danske Carpark North. Med ørehængere som "Best Day" og "Wild Wonders" og ikke mindst megahittet "Transparent and Glasslike" er festen i den grad sparket i gang. Selvom koncerten startede klokken 12.30, er pladsen foran den store scene tætpakket af glade festivalgæster. - Koncerten er rigtig god. De har lavet så mange fede hist, siger Rasmus Eliassen, der er en af de begejstrede publikummer. Senere på dagen får den store scene besøg af hovednavnet Kaiser Chiefs, inden det danske festband, Alphabeat, lukker og slukker for festivalens tredje dag.

Referat:
Det danske band åbner den store scene med et brag.